Bic Runga

Briolette Kah Bic Runga (lahir 13 Januari 1976) ialah seorang penyanyi dan pemuzik New Zealand. Runga memperoleh populariti menerusi lagunya yang berjudul "Sway" yang dikeluarkan pada 1997. Lagu itu memperoleh tiga anugerah di Anugerah Muzik New Zealand pada 1998. Lagu ini juga menjadi salah satu runut bunyi untuk filem American Pie (1999) dan kesinambungannya, American Reunion (2012). Tiga album pertama Runga menduduki peringkat satu dalam New Zealand Top 40 Album. Pada 2016, beliau menerima anugerah Legacy dari Vodafone New Zealand Music Awards yang diadakan di New Zealand Music Festival.

Kehidupan peribadi 
Bic Runga merupakan anak perempuan ketiga kepada pasangan Joseph Te Okoro Runga yang berketurunan Maori, dan penyanyi kabaret keturunan Cina berwarganegara Malaysia, Sophia Tang. Kedua-duanya bertemu di Malaysia semasa perang Vietnam. Runga telah berkahwin dengan pemuzik Kody Nielsen. Mereka berdua bertemu ketika Runga merakamkan album Belle pada 2010. Beliau dan suaminya telah dikurniakan tiga anak.

Diskografi

Album studio
 Drive (1997)
 Beautiful Collision (2002)
 Birds (2005)
 Belle (2011)
 Close Your Eyes (2016)

Album kompilasi
 Try to Remember Everything (2008)
 Anthology (2012)

Album secara langsung
 Together in Concert: Live  (bersama Tim Finn dan Dave Dobbyn)  (2000)
 Live in Concert with the Christchurch Symphony  (bersama The Christchurch Symphony)  (2003)

Rujukan

Pautan luar 

 Laman web rasmi

Kelahiran 1976
Orang hidup
Penyanyi wanita New Zealand